Det blev besluttet på et bestyrelsesmøde torsdag. I stedet skal Vesthimmerlands borgmester, Per Bach Laursen (V) stå i spidsen for organisationen. Det skriver Kanal Frederikshavn. Årsagen er, at hun af kulturministeriet er blevet udpeget som bestyrelsesmedlem i Idrættens Analyseinstitut. Per Bach Laursen ser frem til opgaven som formand i organisationen. - Jeg glæder mig til at videreføre og styrke det gode arbejde i BRN. Vi har en unik position i forhold til at skabe gode rammer for udvikling og vækst i Nordjylland og forfølge vigtige fælles mål, som gavner hele regionen, og som den enkelte kommune ikke kan gøre alene. Samarbejde er for mig fundamentet for at opnå gode resultater, siger Per Bach Laursen til mediet. Birgit. S. Hansen stopper dog ikke helt i organisationen. Hun skal i stedet være næstformand nu.

Opsummering:
Det er ikke længere borgmester i Frederikshavn Kommune, Birgit S. Hansen (S), der står i spidsen for Business Region North Denmark.